**5. pielikums**

atklāta konkursa “Tukuma pilsētas ielu apgaismojuma

tīklu apsaimniekošana 2018. – 2023. gadā” nolikumam

 (iepirkuma identifikācijas Nr. TND – 2018/15)

# SAIMNIECISKI VISIZDEVĪGĀKĀ PIEDĀVĀJUMA NOTEIKŠANAS KĀRTĪBA

Iepirkuma komisija nosaka saimnieciski visizdevīgāko piedāvājumu un Pretendentu, kura piedāvājums tiek atzīts par saimnieciski visizdevīgāko, atzīst par iepirkuma uzvarētāju.

 Komisija slēgtā sēdē salīdzina un vērtē tos piedāvājumus, kas nav izslēgti saskaņā ar iepirkuma nolikuma 5.sadaļu “Piedāvājumu vērtēšana”, **izvēloties saimnieciski izdevīgāko piedāvājumu** pēc šādiem kritērijiem:

| **Nr.****p.k.** | **Kritērijs *(kritērija piemērošanas pamatojums)*** | **Apzī­mējumi** | **Maksimālais iespējamais punktu skaits par kritēriju** |
| --- | --- | --- | --- |
| 1. | **Pretendenta piedāvātā līgumcena bez PVN** *(kritērijs saskaņā ar PIL 51. panta (2) daļas 2) punktu)* | **K1** | 60 |
| 2. | **Vides vadības sistēma** *(kritērijs saskaņā ar PIL 51. panta (2) daļas 2) punkta a) apakšpunktu - vides aizsardzības prasības)* | **K2** | 10 |
| 3. | **Atbildīgā personāla pieredze specifiskā jomā** *(kritērijs saskaņā ar PIL 51. panta (2) daļas 2) punkta b) apakšpunktu - iesaistītā personāla pieredze)* | **K3** | 10 |
| 4. | **Pakalpojuma sniegšanā izmantotā autotransporta izmešu līmenis** *(kritērijs saskaņā ar PIL 51. panta (2) daļas 2) punkta a) apakšpunktu - vides aizsardzības prasības)* | **K4** | 10 |
| 5. | **Studiju prakses ietvaros nodarbinātas personas** *(kritērijs saskaņā ar PIL 51. panta (2) daļas 2) punkta a) apakšpunktu – sociālās aizsardzības prasības)* | **K5** | 10 |
| **Kopējais iespējamais punktu skaits** | **100** |

1. Punktu piešķiršanas principi:
	1. **K1** - Vērtēšanas kritērijs: **Pretendenta piedāvātā līgumcena bez PVN**. Vērtēšanā tiks izmantotas pretendentu piedāvātās līgumcenas bez PVN, kas norādītas pretendentu Finanšu piedāvājumos (Nolikuma 5.pielikumā). Vislētākais piedāvājums tiek vērtēts ar maksimāli iespējamo punktu skaitu – **60.**

Punkti tiek aprēķināti pēc formulas:

K1 = 60 x Cmin/C, kur

K1 – kritērija novērtējuma rezultāts;

60 – kritērijam maksimālais noteiktais iegūstamo punktu skaits;

Cmin - mazākā no pretendentiem piedāvātā līgumcena;

C – vērtējamā piedāvājumā noteiktā līgumcena.

Maksimāli pēc šī vērtēšanas kritērija var tikt piešķirti **60** punkti.

* 1. **K2** - Vērtēšanas kritērijs: **Vides vadības sistēma**. Vērtēšanā tiks izmantoti pretendentu iesniegtie dokumenti, kas pierāda, ka uzņēmumā ir ieviesta un tiek uzturēta vides vadības sistēma un būvdarbu izpildē vides vadības nodrošināšanas procesi tiks veikti atbilstoši uzņēmumā ieviestai vides vadības sistēmai.

Lai kvalificētos **K2** kritērija vērtēšanai un pierādītu atbilstību, Pretendents iesniedz ISO 14001 vai ekvivalenta standarta spēkā esoša sertifikāta kopiju, ja vides vadības sistēma ir sertificēta, vai uzņēmumā ieviestās un būvdarbu izpildē pielietotās vides vadības sistēmas nodrošināšanas procesa aprakstu.

Punkti tiek piešķirti atbilstoši šādai vērtēšanas metodoloģijai:

|  |  |
| --- | --- |
| **Punkti** | **Novērtējums** |
| 10 | ISO 14001 vai ekvivalenta standarta spēkā esoša sertifikāta kopija, ja vides vadības sistēma ir sertificēta, vai uzņēmumā ieviestās un būvdarbu izpildē pielietotās vides vadības sistēmas nodrošināšanas procesa apraksts sniedz pārliecību par vides vadības sistēmas darbību uzņēmumā |
| 0 | Pretendents nav iesniedzis 1.2. apakšpunktā norādītos dokumentus vai iesniegtais apraksts neapliecina, ka uzņēmumā ir ieviesta un tiek uzturēta vides vadības sistēma atbilstoši ISO 14001 vai ekvivalentam standartam, t.i. nesatur informāciju par izstrādātu savu vides politiku ar skaidri definētiem mērķiem, rīcības programmu ar noteiktu vadības struktūru un pienākumiem |

Maksimāli pēc šī vērtēšanas kritērija var tikt piešķirti **10** punkti.

* 1. **K3** - Vērtēšanas kritērijs: **Atbildīgā personāla pieredze specifiskā jomā**. Vērtēšanā tiks izmantoti pretendentu iesniegtie dokumenti, kas pierāda, ka Pretendenta piedāvātajam elektromontāžas darbu vadītājam, kas atbilst nolikuma 3.3.2.1. punktā noteiktajām prasībām, iepriekšējo 3 (trīs) gadu laikā (2015., 2016., 2017. un 2018.gadā līdz piedāvājumu iesniegšanas dienai) ir pieredze kā atbildīgajam darbu vadītājam elektroietaišu ārējo komunikāciju (ielu apgaismojuma tīkli) uzturēšanas (t.i. ekspluatācijas darbi – apkalpošanas, apkopes, remontdarbi) darbu vadīšanā, kur katras izpildītās līguma daļas vērtība bijusi ne mazāka par 40 000,00 EUR bez PVN un līguma termiņš nav īsāks par 12 mēnešiem (par derīgu tiks uzskatīta arī pieredze, kas gūta uzturēšanas līgumos, kuru izpildes termiņš vēl nav beidzies).

Lai kvalificētos **K3** kritērija vērtēšanai un pierādītu atbilstību, Pretendents iesniedz atbildīgā elektromontāžas darbu vadītāja pieredzes aprakstu, norādot katra līguma ietvaros veiktos darbus, darbinieka lomu līguma izpildē, līguma darbības periodu, noslēgtā līguma summu, līgumdarbu pasūtītāju un pievienojot dokumentus, kas apliecina atbildīgā darbu vadītāja atbilstību 1.3. apakšpunktā noteiktajai prasībai (piemēram, pasūtītāja atsauksmi, atbildīgā darbu vadītāja saistību rakstu, darba rīkojumu).

Punkti tiek piešķirti atbilstoši šādai vērtēšanas metodoloģijai:

|  |  |
| --- | --- |
| **Punkti** | **Novērtējums** |
| 10 | Atbildīgajam darbu vadītājam ir 1.3. apakšpunktā noteiktajām prasībām atbilstoša pieredze vismaz 1 (vienā) līgumā |
| 0 | Nav iesniegti pieredzes apliecinājumi vai iesniegtie apliecinājumi neatbilst 1.3. apakšpunktā noteiktajai prasībai |

Maksimāli pēc šī vērtēšanas kritērija var tikt piešķirti **10** punkti.

* 1. **K4** - Vērtēšanas kritērijs: **Pakalpojuma sniegšanā izmantotā autotransporta izmešu līmenis.** Vērtēšanā tiks izmantota Pretendentu uzrādītā informācija par Pretendenta rīcībā esošo tehnisko nodrošinājumu (saskaņā ar 3. pielikumā norādīto formu) un iesniegtie dokumenti, kas apliecina, ka nolikuma 3.3.4. punktā norādītā autotransporta, kas ir nepieciešams un tiks izmantots Tehniskajās specifikācijās norādīto darbu izpildei, izmešu līmenis CO2=0 vai transportlīdzekļi, ko paredzēts izmantot pakalpojuma sniegšanai, atbilst vismaz EURO 5 (vai V) vai EURO 6 (vai VI) atgāzu emisijas standartiem saskaņā ar Eiropas Parlamenta un Padomes 2007. gada 20. jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai I pielikuma 1. tabulā noteiktajām “Euro 5” emisijas robežvērtībām vai I pielikuma 2. tabulā noteiktajām “Euro 6” emisijas robežvērtībām un Eiropas Parlamenta un Padomes 2009. gada 18. jūnija Regula (EK) Nr. 595/2009 par mehānisko transportlīdzekļu un motoru tipa apstiprinājumu attiecībā uz lielas celtspējas/kravnesības transportlīdzekļu radītām emisijām (Euro VI), par piekļuvi transportlīdzekļu remonta un tehniskās apkopes informācijai, par grozījumiem Regulā (EK) Nr.715/2007 un Direktīvā 2007/46/EK un par Direktīvu 80/1269/EEK, 2005/55/EK un 2005/78/EK atcelšanu, I pielikuma tabulā noteiktajām „Euro 6” emisijas robežvērtībām vai saskaņā ar Ministru kabineta 2009. gada 22. decembra noteikumu Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” 11.pielikuma 41.iedaļā noteiktajām “EURO V” un 41.a) iedaļā noteiktajām “EURO VI” emisiju robežvērtībām.

Punkti tiek piešķirti atbilstoši šādai vērtēšanas metodoloģijai:

|  |  |
| --- | --- |
| **Punkti** | **Novērtējums** |
| 10 | Pretendentam ir īpašumā, tiesiskā valdījumā vai nomā 1.4. apakšpunktā noteiktajām prasībām atbilstoši vismaz 2 (divi) transportlīdzekļi, kas tiks izmantoti Tehniskajās specifikācijās norādīto darbu izpildei |
| 5 | Pretendentam ir īpašumā, tiesiskā valdījumā vai nomā 1.4. apakšpunktā noteiktajām prasībām atbilstošs vismaz 1 (viens) transportlīdzeklis, kas tiks izmantots Tehniskajās specifikācijās norādīto darbu izpildei |
| 0 | Iesniegtā informācija par Pretendenta rīcībā esošo tehnisko nodrošinājumu neapliecina atbilstību 1.4. apakšpunktā noteiktajai prasībai |

Maksimāli pēc šī vērtēšanas kritērija var tikt piešķirti **10** punkti.

* 1. **K5** - Vērtēšanas kritērijs: **Studiju prakses ietvaros nodarbinātas personas**. Vērtēšanā tiks izmantoti pretendentu iesniegtie dokumenti, kas pierāda, ka Pretendents iepriekšējo 3 (trīs) gadu laikā (t.i. 2015., 2016. un 2017., papildus ņemot vērā arī 2018. gadu) ir nodrošinājis mācību praksi uzņēmumā elektromontāžas jomā studentiem/ praktikantiem mācību prakses ietvaros, pamatojoties uz trīspusēji noslēgtu sadarbības līgumu starp mācību iestādi, praktikantu un Pretendentu, un katram praktikantam nodrošinātais prakses ilgums viena līguma ietvaros ir bijis vismaz 2 (divi) mēneši.

Lai kvalificētos **K5** kritērija vērtēšanai un pierādītu atbilstību, Pretendents iesniedz dokumentus, kas pierāda 1.5. apakšpunktā noteikto prasību izpildi, piemēram, līguma kopiju starp mācību iestādi, praktikantu un Pretendentu vai izziņu no izglītības iestādes, un kas satur nepieciešamo informāciju, lai pierādītu atbilstību 1.5. apakšpunktā noteiktajām prasībām.

Punkti tiek aprēķināti pēc formulas:

K5 = 1 x Ssk, kur

K5 – kritērija novērtējuma rezultāts;

1 – kritērijam noteiktais iegūstamo punktu skaits par katru personu, kas atbilst 1.5. apakšpunktā noteiktajām prasībām;

Ssk – vērtējamā piedāvājumā norādītais personu skaits, kas atbilst 1.5. apakšpunktā noteiktajām prasībām, tomēr ne vairāk par 10. Ja nodarbināto personu skaits ir vairāk par 10, tad kritērija K5 punktu aprēķinā tiek izmantots Ssk=10).

Maksimāli pēc šī vērtēšanas kritērija var tikt piešķirti **10** punkti.

1. Par saimnieciski izdevīgāko piedāvājumu Komisija atzīst tā Pretendenta piedāvājumu, kas vērtēšanā saņem kritēriju (K1, K2, K3, K4, K5) vērtējumu kopsummā visaugstāko punktu novērtējumu.
2. Ja gadījumā diviem Pretendentiem ir vienāds augstākais kopējais punktu novērtējums, tad Komisija izvēlās to Pretendentu, kurš saņēma vairāk punktus **K1** kritērijā.